వినోద్ సింగ్

వినోద్ కుమార్ సింగ్ అలియాస్ పండిత్ సింగ్  ( 1962 జనవరి 7 - 2021 మే 7  ) ఉత్తర ప్రదేశ్ రాష్ట్రానికి చెందిన రాజకీయ నాయకుడు. మూడుసార్లు సమాజ్‌వాది పార్టీ తరపున ఎమ్మెల్యేగా గెలుపొందాడు. ఉత్తర ప్రదేశ్ శాసనసభలో గోండా అసెంబ్లీ నియోజకవర్గానికి ఎమ్మెల్యేగా ప్రాతినిధ్యం వహించారు  వినోద్ సింగ్ ఉత్తరప్రదేశ్ ప్రభుత్వంలో మంత్రిగా కూడా పనిచేశారు. అఖిలేష్ యాదవ్ ముఖ్యమంత్రిగా ఉన్నప్పుడు వినోద్ సింగ్ మంత్రిగా పనిచేశాడు. వినోద్ సింగ్ 2019 పార్లమెంట్ ఎన్నికలలో గోండా నియోజకవర్గం పోటీ చేశాడు కానీ బిజెపికి చెందిన కీర్తి వర్ధన్ సింగ్ చేతిలో ఓడిపోయాడు. వినోద్ సింగ్ 59 సంవత్సరాల వయస్సులో కోవిడ్-19 సంబంధిత సమస్యలతో 2021 మే 7న మరణించాడు.

వినోద్ సింగ్ మృతి పట్ల పలువురు ఉత్తరప్రదేశ్ రాజకీయ నాయకులు సంతాపం తెలిపారు. ఉత్తరప్రదేశ్ శాసనసభ స్పీకర్ హృదయ్ నారాయణ్ దీక్షిత్ సమాజ్ వాదీ పార్టీ జాతీయ అధ్యక్షుడు అఖిలేష్ యాదవ్ సహా పలువురు రాజకీయ నాయకులు ఆయన మృతి పట్ల సంతాపం వ్యక్తం చేశారు.

 రాజకీయ జీవితం 

వినోద్ సింగ్ రాజకీయ జీవితం 1995లో ప్రారంభమైంది. 1996లో వినోద్ సింగ్ గోండా శాసనసభ నియోజకవర్గం నుంచి తొలిసారి ఎమ్మెల్యేగా ఎన్నికయ్యారు. 2003లో ములాయం సింగ్ యాదవ్ ప్రభుత్వంలో విద్యా వైద్యారోగ్య శాఖ మంత్రిగా వినోద్ సింగ్ పనిచేశాడు. 2012లో వినోద్ సింగ్ మళ్లీ గోండా ఎమ్మెల్యేగా ఎన్నికై అఖిలేష్ యాదవ్ మంత్రివర్గంలో రెవెన్యూ శాఖ మంత్రిగా పనిచేశారు. 2013 అక్టోబరులో వినోద్ సింగ్ మంత్రి పదవికి రాజీనామా చేసాడు తరువాత వినోద్ సింగ్ ఉత్తరప్రదేశ్ విద్యాశాఖ మంత్రి అయ్యాడు. 2014లో వినోద్ సింగ్ కైసెర్‌గంజ్ లోక్‌సభ నియోజకవర్గం నుంచి పోటీ చేసి బ్రిజ్ భూషణ్ శరణ్ సింగ్ చేతిలో ఓడిపోయాడు

 మూలాలు 

వర్గం:1962 జననాలు
వర్గం:2021 మరణాలు
వర్గం:ఉత్తరప్రదేశ్ రాజకీయనాయకులు
వర్గం:కరోనా వ్యాధి మరణాలు